CELEX: E2015P0012
Language: sk
Date: 2015-04-21 00:00:00
Title: Žaloba Dozorného úradu EZVO podaná 21. apríla 2015 proti Lichtenštajnskému kniežatstvu (Vec E-12/15)

25.6.2015   
            
            
               SK
            
            
               Úradný vestník Európskej únie
            
            
               C 209/8
            
         Žaloba Dozorného úradu EZVO podaná 21. apríla 2015 proti Lichtenštajnskému kniežatstvu
   (Vec E-12/15)
   (2015/C 209/07)
   Dozorný úrad EZVO, ktorý zastupuje Markus Schneider a Marlene Lie Hakkebo, splnomocnení zástupcovia Dozorného úradu EZVO, 35 Rue Belliard, B-1040 Brussels, podal 21. apríla 2015 na Súd EZVO žalobu proti Lichtenštajnskému kniežatstvu.
   Dozorný úrad EZVO žiada Súd EZVO, aby:
   
               1.
            
            
               vyhlásil, že Lichtenštajnskému kniežatstvu tým, že v stanovenej lehote neprijalo opatrenia potrebné na transpozíciu aktu uvedeného v bodoch 7a, 7e a 7i prílohy XIX k Dohode o Európskom hospodárskom priestore (smernica Európskeho parlamentu a Rady 2011/83/EÚ z 25. októbra 2011 o právach spotrebiteľov, ktorou sa mení a dopĺňa smernica Rady 93/13/EHS a smernica Európskeho parlamentu a Rady 1999/44/ES a ktorou sa zrušuje smernica Rady 85/577/EHS a smernica Európskeho parlamentu a Rady 97/7/ES) v znení prispôsobenom Dohode o EHP prostredníctvom protokolu 1 k tejto dohode, si nesplnila svoje záväzky vyplývajúce z uvedeného aktu a článku 7 Dohody o EHP;
            
         
               2.
            
            
               nariadil Lichtenštajnskému kniežatstvu zaplatenie trov z tohto konania.
            
         
      Právna a skutková podstata veci a právny základ žaloby:
   
               —
            
            
               Žaloba sa týka skutočnosti, že Lichtenštajnské kniežatstvo si nesplnilo svoje záväzky vyhovieť najneskôr do 24. novembra 2014 odôvodnenému stanovisku Dozorného úradu EZVO vydanému 24. septembra 2014, ktoré sa týka skutočnosti, že Lichtenštajnské kniežatstvo netransponovalo do svojho vnútroštátneho právneho poriadku smernicu Európskeho parlamentu a Rady 2011/83/EÚ z 25. októbra 2011 o právach spotrebiteľov, ktorou sa mení a dopĺňa smernica Rady 93/13/EHS a smernica Európskeho parlamentu a Rady 1999/44/ES a ktorou sa zrušuje smernica Rady 85/577/EHS a smernica Európskeho parlamentu a Rady 97/7/ES, ako sa na ňu odkazuje v bodoch 7a, 7e a 7i prílohy XIX k Dohode o Európskom hospodárskom priestore a v znení prispôsobenom Dohode o EHP prostredníctvom protokolu 1 k dohode (ďalej len „akt“).
            
         
               —
            
            
               Dozorný úrad EZVO tvrdí, že Lichtenštajnské kniežatstvo tým, že v stanovenej lehote neprijalo opatrenia potrebné na transpozíciu aktu, si nesplnilo svoje záväzky vyplývajúce z uvedeného aktu a článku 7 Dohody o EHP.